घर में जारी कलह के चलते मां की तबीयत बिगड़ी, बिना मिले वापस लौटना पड़ा
Nawazuddin Siddiqui Aaliya Siddiqui Controversy. नवाजुद्दीन सिद्दीकी अपनी मां से मिलने वर्सोवा स्थित बंगले पर पहुंचे थे जहां उनके भाई फैजुद्दीन ने उन्हें बाहर ही रोक दिया और अंदर नहीं जाने दिया। एक्स वाइफ आलिया और सगे भाई शमास के साथ नवाजुद्दीन के विवाद
नवाजुद्दीन सिद्दीकी अपनी मां से मिलने वर्सोवा स्थित बंगले पर पहुंचे थे जहां उनके भाई फैजुद्दीन ने उन्हें बाहर ही रोक दिया और अंदर नहीं जाने दिया। एक्स वाइफ आलिया और सगे भाई शमास के साथ नवाजुद्दीन के विवाद के चलते मां की तबीयत लगातार बिगड़ रही है, इसी को देखते हुए नवाज उनसे मिलने पहुंचे थे, लेकिन वहां से उन्हें खाली हाथ लौटना पड़ा।
मां की स्ट्रेस को देखते हुए नवाज को रोका- भाई फैजुद्दीन
जब मीडिया ने फैजुद्दीन से पूछा कि उन्होंने नवाज को अंदर जाने से क्यों रोका। जवाब में उन्होंने कहा, 'नवाज भाई की एक्स वाइफ आलिया ने उनके ऊपर रेप का केस दर्ज कराया है। अम्मी इन बातों से बहुत परेशान हैं, डॉक्टर्स का कहना है कि उन्हें आराम की जरूरत है।
मैंने नवाज भाई से कहा कि अभी अम्मी की तबीयत ठीक नहीं है, और आपका भी मामला कोर्ट में चल रहा है। हम नहीं चाहते कि वो कोई स्ट्रेस लें, इसलिए उन्हें अभी मिलने से मना कर दिया है। नवाज भाई को जब पता चला कि मां की तबीयत खराब है तो वो देहरादून से भागते-भागते आए, लेकिन अम्मी की तबीयत को देखते आलिया और नवाज भाई दोनों को उनसे दूर रखा गया है। हालांकि उनके बच्चों को अपनी दादी से मिलने की कोई मनाही नहीं है।
भाइयों के नाम की पुश्तैनी जमीन
नवाजुद्दीन सिद्दीकी ने इसी बीच उन्होंने उत्तर प्रदेश के मुजफ्फरनगर जिले में स्थित अपने गांव बुढ़ाना की पुश्तैनी जमीन अपने भाइयों के नाम कर दी है। नवाजुद्दीन अचानक से मुजफ्फरनगर जिला रजिस्ट्रार के ऑफिस पहुंचे। उन्होंने रजिस्ट्रार के सामने दो डॉक्यूमेंट पर साइन किए। उन्होंने अपने हिस्से की पुश्तैनी जमीन-जायदाद एक भाई के नाम कर दी है। वहीं तीन भाइयों में अन्य प्रॉपर्टी की वसीयत लिख दी है।
नवाजुद्दीन और एक्स वाइफ आलिया में कानूनी जंग
पिछले एक महीने से नवाजुद्दीन के सितारें गर्दिश में हैं। उनके ऊपर एक्स वाइफ आलिया और भाई शमास सिद्दीकी ने कई गंभीर आरोप लगाए हैं। नवाज और आलिया की लड़ाई तो कोर्ट तक में पहुंच चुकी है। आलिया का कहना है कि नवाज सहित पूरे परिवार ने उनका शोषण किया है। वहीं नवाजुद्दीन का वर्जन है कि आलिया उनसे काफी पहले अलग हो चुकी हैं लेकिन अब प्रॉपर्टी और बंगले पर गैरकानूनी रूप से अधिकार जमाना चाहती हैं।
आलिया का कहना है कि नवाज से तलाक के बाद भी दोनों रिलेशनशिप में रहे थे, और दूसरे बच्चे का जन्म भी तलाक के बाद भी हुआ था, लेकिन नवाज ने कभी उनकी इज्जत नहीं की। वहीं नवाज की मां ने आलिया पर आरोप लगाते हुए कहा कि दूसरा बच्चा नवाज का न होकर किसी और का है।
आलिया ने नवाज पर रेप का केस दर्ज कराया
इसी बीच आलिया ने नवाजुद्दीन पर रेप का केस भी दर्ज कराया है। आलिया ने 24 फरवरी को सोशल मीडिया पर लिखा, 'नवाज की बेरहम मां मेरे मासूम बच्चे को नाजायज बोलती है और ये घटिया आदमी चुप रहता है, वर्सोवा पुलिस स्टेशन में कल ही इसके खिलाफ रेप की शिकायत (प्रूफ के साथ) दर्ज कराई है। कुछ भी हो जाए, लेकिन इन बेरहम हाथों में अपने मासूम बच्चों को नहीं जाने दूंगी।' इसके साथ ही उन्होंने रोते हुए एक वीडियो भी शेयर किया था।
भाई शमास ने कहा, नवाज वो नहीं जो दुनिया को दिखते हैं
नवाजुद्दीन सिद्दीकी के साथ उनके भाई शमास सिद्दीकी के भी रिश्ते ठीक नहीं हैं। शमास का कहना है कि नवाजुद्दीन वो नहीं हैं जो दुनिया को दिखते हैं। उन्होंने कहा, 'मुझे नहीं लगता कि कोई भी एक्टर उनसे बेहतर है। वो हमारा ख्याल जरूर रखते हैं, लेकिन उन्होंने हमसे से किसी भाई का करियर नहीं बनाया।
वो हमारे लिए प्रॉपर्टीज जरूर खरीदते हैं, लेकिन उनकी इमेज वो बिल्कुल नहीं है जो लोगों के दिमाग में बनी है। वो बेहद कठिन व्यक्ति हैं, वो एक समय के बाद लोगों को छोड़ देते हैं, आलिया और मैं इसके उदाहरण हैं।'
एक फिल्म की वजह से भाइयों में आई दरार
फिल्म 'बोले चूड़ियां में' नवाजुद्दीन सिद्दीकी लीड रोल में थे। शमास उस फिल्म का डायरेक्शन कर रहे थे। हालांकि फिल्म की मेकिंग के दौरान दोनों भाइयों में अनबन हो गई थी। रिपोर्ट्स के मुताबिक, फिल्म मेकिंग के दौरान दोनों में झगड़ा हो गया था। नवाजुद्दीन ने फिल्म को खराब बोलते हुए प्रमोशन करने से मना कर दिया था। इसी के बाद दोनों के रिश्तों में कड़वाहट आ गई।
ये खबरें भी पढ़ें
नवाजुद्दीन और इरफान के बीच हुए विवाद से उठा पर्दा:नवाज के भाई का दावा- इरफान की करीबी से हुआ था नवाज का अफेयर, अनुराग कश्यप ने कराई थी सुलह
नवाजुद्दीन के सितारे इन दिनों गर्दिश में चल रहे हैं। उनके ऊपर हर रोज नए आरोप लगाए जा रहे हैं। उनके भाई शमास सिद्दीकी ने एक बार फिर से नवाज पर हमला बोला है। शमास का कहना है कि नवाज और दिवंगत एक्टर इरफान खान के बीच रिश्ता ठीक नहीं था।
शमास के मुताबिक, 2009 के आस-पास नवाज और इरफान के बीच US की रहने वाली एक लड़की की वजह से विवाद हो गया था। ये विवाद इतना आगे बढ़ गया था कि फिल्म लंच बॉक्स की शूटिंग के वक्त दोनों के बीच सुलह कराने के लिए डायरेक्टर अनुराग कश्यप को बीच में आना पड़ा। पूरी खबर पढ़ें